b'\n_START_ARTICLE_\nMarie-George Buffet\n_START_SECTION_\nVida personal\n_START_PARAGRAPH_\nMarie-George Buffet, nascuda Marie-George Kosellek, \xc3\xa9s filla del polon\xc3\xa8s Paul Kosellek i de Raymonde Rayer. El 1972 es va casar amb Jean-Pierre Buffet, amb qui ha tingut dos fills. \xc3\x89s llicenciada en Geografia i Hist\xc3\xb2ria. Ja a la universitat va mostrar inter\xc3\xa8s en la vida pol\xc3\xadtica, va formar part de la uni\xc3\xb3 nacional d\'estudiants de Fran\xc3\xa7a (UNEF) i arrib\xc3\xa0 a presidir la federaci\xc3\xb3 de resid\xc3\xa8ncies universit\xc3\xa0ries de Fran\xc3\xa7a.\n_START_SECTION_\nVida pol\xc3\xadtica\n_START_PARAGRAPH_\nMarie-George Buffet ha estat membre del Partit Comunista Franc\xc3\xa8s des de l\'any 1969, en el qual ha passat per tots els esglaons possibles. El 1977 va ser tinent d\'alcalde de Ch\xc3\xa2tenay-Malabry. Va entrar a formar part del Comit\xc3\xa8 Central del PCF el 1987. Entr\xc3\xa0 al Bureau National del PCF el 1994, on s\'ali\xc3\xa0 amb Robert Hue, que va succeir Georges Marchais com a secretari del partit. _NEWLINE_El 1997 guanya un esc\xc3\xb3 com a diputada comunista a Fran\xc3\xa7a i \xc3\xa9s nomenada Ministra de la Joventut i dels Esports pel socialista Lionel Jospin. El 2001 es crea al PCF un nou c\xc3\xa0rrec, el de President del partit, que pren Robert Hue, i ella passa a ser la nova Secret\xc3\xa0ria Nacional del Partit Comunista._NEWLINE_L\'any 2002, al final de la legislatura comen\xc3\xa7ada el 1997, \xc3\xa9s elegida diputada. I ser\xc3\xa0 reelegida a la seg\xc3\xbcent legislatura, el 2007. Aquest mateix any, Robert Hue dimiteix del seu c\xc3\xa0rrec al partit i Marie-George Buffet es queda amb la direcci\xc3\xb3. El 2004 es presenta com a cap de llista a les eleccions regionals d\'Illa de Fran\xc3\xa7a i intenta apropar el partit a diferents moviments socials, com Alternative citoyenne, Les Alternatifs, Association de la gauche r\xc3\xa9publicaine, etc., sota el nom Gauche populaire et citoyenne (Esquerra Popular i Ciutadana)._NEWLINE_El 20 de desembre de 2005 el PCF fa una consulta interna sobre si mantenir o no la candidatura de Marie-George Buffet de cara a les eleccions presidencials i legislatives de Fran\xc3\xa7a el 2007, de la qual surt recolzada per un 81% dels militants. Dos dies despr\xc3\xa9s es declara p\xc3\xbablicament candidata a les eleccions, tamb\xc3\xa9 intenta unir forces amb altres organitzacions d\'esquerres i es presenta com una candidata d\'esquerra (en franc\xc3\xa8s, gauche), com ho mostren diferent esl\xc3\xb2gans com "una esquerra valenta, aix\xc3\xb2 canvia la vida!" o "El 22 d\'abril, vota l\'esquerra: Marie-George Buffet"._NEWLINE_Durant el temps de la campanya presidencial, ella deixa la direcci\xc3\xb3 del partit i \xc3\xa9s substitu\xc3\xafda per un comit\xc3\xa8 de cinc persones amb la idea d\'ampliar el seu electorat m\xc3\xa9s enll\xc3\xa0 dels comunistes. El seu partit obt\xc3\xa9 un 1,93% dels vots al primer torn i no passa al segon (que es van disputar S\xc3\xa9gol\xc3\xa8ne Royal, del PS, i el tamb\xc3\xa9 d\'origen polon\xc3\xa8s Nicolas Sarkozy, del UMP, i que va guanyar aquest darrer). Malgrat haver obtingut el pitjor resultat dels comunistes francesos en unes eleccions nacionals, Marie-George Buffet \xc3\xa9s de nou escollida cap del partit pels seus militants._NEWLINE_Fou una de les signat\xc3\xa0ries, l\'1 de setembre de 2019, d\'una carta de 52 membres de l\'Assemblea Nacional francesa contra la repressi\xc3\xb3 espanyola a Catalunya.'